
פרוטוקול מס' 415
מישיבת העבודה הרווחה והבריאות
יום שלישי ט"ו באייר התשס"ה (24 במאי 2005), שעה 11:30



סדר היום: הכרה בענפי מומחיות בפסיכולוגיה לעניין חוק השימוש בהיפנוזה



נכחו:

חברי הוועדה:
			שאול יהלום – יו"ר
			יגאל יאסינוב

מוזמנים:
			עו"ד טלי שטיין		- משרד המשפטים
			יפעת רווה			- משרד המשפטים
			נחמה יהודה			- משרד הבריאות
			עו"ד שרונה עבר-הדני	- משרד הבריאות
			הילה מנור			- משרד הבריאות
			דליה גלבוע			- משרד הבריאות
			אתי קופלר			- קופת חולים מאוחדת
			ד"ר אווה אשכול		- הסתדרות הפסיכולוגים
			לילית טאויל-טפלר		- הסתדרות הפסיכולוגים
			שרה נאה			- מכב"י שירותי בריאות



יועצת משפטית: 		ג'ודי וסרמן

מנהל/ת הוועדה:		וילמה מאור

קצרנית:		איה לינצ'בסקי


הכרה בענפי מומחיות בפסיכולוגיה לעניין חוק השימוש בהיפנוזה

היו"ר שאול יהלום:

	אני מתכבד לפתוח את ישיבת הוועדה, הנושא שעל סדר היום הכרה בענפי מומחיות בפסיכולוגיה לעניין חוק השימוש בהיפנוזה. הבקשה היא משר הבריאות, והוא כותב לנו שהנדון הוא הכרה בענפי מומחיות ופסיכולוגיה בעניין חוק השימוש בהיפנוזה.

	חוק השימוש בהיפנוזה מסדיר את העיסוק בהיפנוזה במדינת ישראל וקובע רשימה סגורה של בעלי מקצוע טיפוליים הרשאים לעסוק בתחום זה. ברשימה זו נכללו פסיכולוגים מומחים בהתאם לתחומי המומחיות שלהם. בחוק עצמו נקבע כי שר הבריאות מוסמך להכיר בדברים נוספים.

	מאחר שבמשך הזמן הוכנסו עוד תחומי התמחות בפסיכולוגיה התפתחותית ופסיכולוגיה רפואית, התעורר הצורך בהכרה בענפים אלה. ההכרה דורשת את אישור ועדת העבודה ועל כן בקשתי כי נוסח ההכרה יובא לדיון.

	העירו לי שיש מכתב של ההסתדרות הרפואית שנכתב בו שלאחר בדיקת הנושא עם חברי הקהילייה הרפואית העוסקים בהיפנוזה ובעקבות שיחה עם ד"ר דליה גלבוע יו"ר הוועדה המייעצת לחוק השימוש בהיפנוזה, הם מודיעים כי להסתדרות הרפואית בישראל אין התנגדות להכנסת השינוי המוצע ואישורו על ידי הוועדה.


הצבעה
בעד: רוב
נגד: אין
נמנעים: אין

היו"ר שאול יהלום:

	 הבקשה אושרה, תודה רבה לכולם הישיבה נעולה.

הישיבה ננעלה בשעה 11:40
